armvectores/hy_wikipedia_2023 huggingface dataset:
Ֆրոնդա

Ֆրոնդա (ֆր.՝ Fronde; բառացի՝ պարսատիկ), հասարակական շարժում բացարձակ միապետության դեմ Ֆրանսիայում, 1648-1653 թվականներին։
Մասնակցել են տարբեր նպատակներ հետապնդող հասարակական զանազան խավեր։ Պատճառներն էին հարկային ճնշման ուժեղացումը և քայքայիչ Երեսնամյա պատերազմը՝ 1618-1648 թվականներին։ Ջուլիո Մազարինիի կառավարության հարկային քաղաքականությունը առաջ էր բերել Փարիզի պառլամենտի և նրա հետ կապված բուրժուական շրջանակների ընդդիմությունը։ Պառլամենտը ժամանակավորապես դաշնակցել էր ժողովրդական հակաֆեոդալական ուժերի հետ և պահանջել ռեֆորմներ։
1648 թվականի օգոստոսի 26-27-ին Փարիզում սկսվում է զանգվածային զինված ապստամբություն, սակայն Փարիզի բուրժուազիան և պառլամենտի որոշ անդամներ, վախենալով ժողովրդական շարժման վերելքից, բանակցությունների մեջ են մտնում արքունիքի հետ։ 1649 թվականի մարտին ավարտվել է «պառլամենտական ֆրանդան», սակայն ժողովրդական հուզումները շարունակվել են։
1650 թվականի սկզբից ընդդիմությունը գլխավորել են արքունիքի հետադիմական շրջանակները («արքայազների ֆրոնդա»), որոնց նպատակն էր կառավարության վրա ճնշում գործադրելով ստանալ ձեռնտու պաշտոններ, թոշակներ և այլն։ 1651 թվականին Մազարինին հարկադրված հրաժարական է տվել և հեռացել երկրից, սակայն շուտով վարձկան զորքերով վերադարձել է Ֆրանսիա։ 1652 թվականի վերջին Մազարինին նվերներով և զիջումներով հաշտության է մղել ֆրոնդայի ազնվատոհմ գործիչներին, իսկ 1653 թվականի կեսին ճնշել ֆրոնդայի ամենաարմատական կենտրոնը՝ Բորդոյում։
Ֆրոնդայի պարտությունը հանգեցրել է ֆեոդալական հետադիմության ուժեղացմանը գյուղում և նպաստել Լյուդովիկոս XIV-ի անսահմանափակ իշխանության հաստատմանը։
Դիմիտրիս Միտարաս

Դիմիտրիս Միտարաս (հուն․՝ Δημήτρης Μυταράς, հունիսի 18, 1934(1934-06-18), Խալկիդա, Կենտրոնական Հունաստան, Decentralized Administration of Thessaly and Central Greece, Հունաստան - փետրվարի 16, 2017(2017-02-16), Աթենք, Հունաստան), ականավոր հույն նկարիչ։


== Կենսագրություն ==
Դիմիտրիս Միտարասը ծնվել է 1934 թվականին Եվբեա կղզու Խալկիդա քաղաքում։ 1953-1957 թվականներին սովորել է Աթենքի գեղարվեստի դպրոցում (ղեկավար՝ Յաննիս Մորալիս)։ Ավելի ուշ Փարիզի Դեկորատիվ արվեստների բարձրագույն ազգային դպրոցում ուսումնասիրել է բեմանկարչություն։
1964-1972 թվականներին ղեկավարել է Աթենքի տեխնոլոգիական ինստիտուտին կից գործող ինտերիերի դեկորի արվեստանոցը։ 1975 թվականից դասավանդել է Աթենքի գեղարվեստի դպրոցում՝ գեղանկարչության արվեստանոցում։ Ստեղծագործական ակտիվ տարիներին մասնակցել է ավելի քան 30 միջազգային ցուցահանդեսների, այդ թվում՝ 1972 թվականի Վենետիկի բիենալեում։
1967-1974 թվականներին՝ հունական ռազմական խունտայի՝ իշխանության գլուխ կանգնած լինելու ժամանակ, Դիմիտրիս Միտարասը ձգտում էր հունական կյանքի քննադատական մեկնաբանությունները հաղորդել «Լուսանկարչական փաստաթղթեր» անունը կրող ռեալիստական աշխատանքների շարքի միջոցով։ Ավելի ուշ սկսեց անցավ դասական անտիկ ոճին։ 2004 թվականի Աթենքի օլիմպիական խաղերի նախօրեին Դիմիտրիս Միտարասը դարձավ խաղերի պաշտոնական պաստառի հիմնական նկարիչներից մեկը։ 2008 թվականից անդամակցել է Աթենքի ակադեմիային։


== Ծանոթագրություններ ==


== Արտաքին հղումներ ==
Фильм, посвященный Димитрису Митарасу, производства телеканала ERT(չաշխատող հղում)(հուն.)
Dimitris Mytaras, a Well Known Greek Painter, Dead at 83 Archived 2017-02-17 at the Wayback Machine., www.thenationalherald.com
Ներկարարներ

Ներկարարներ (լատ.՝ Coraciidae), ալ-կիոնանմանների կարգի թռչունների ընտանիք։


== Կենսաբանական տարածումը ==
Հայտնի է 16, Հայաստանում՝ 1 տեսակ՝ ներկարարը (լատ.՝ Coracias garu- lus). բնադրող-չվող է, տարածված։ Խուսափում է անտառներից, սակայն կարող է հայտնվել լքված այգիներում։ Բնակվում է հիմնականում կիսաանապատային և լեռնատափաստանային գոտում։ Գարնանային ամենավաղ վերադարձը՝ ապրիլի 2-րդ տասնօրյակից։


== Մարմնի կառուցվածքը ==
Մարմնի երկարությունը 30-32 սմ է, թևերի բացվածքը՝ 66-73 սմ, կենդանի զանգվածը՝ 180-200 գ։ Հասունի փետրածածկը վառ կապույտ է, մեջքը՝ շիկակարմիր-դարչնագույն, թափահարող փետուրները՝ սև, դաստակաթևի վերին հատվածը՝ մուգ կապույտ, թևատակի ծածկողները տեսանելի կանաչավուն-կապույտ են։ Երիտասարդի փետրածածկն ավելի բաց ու խամրած է, մեջքը, այտերը, ծոծրակը, կուրծքը դարչնավուն են։ Թռիչքն ուղիղ գծով է՝ թևերի խորը թափահարումներով։ Հաճախ տեսանելի է՝ սյուներին, քարերին և ծառերին նստած։ Սնվում է խոշոր միջատներով, մանր սողուններով, կրծողներով ու թռչուններով, նաև խաղողով և այլ պտուղներով։


== Բազմացումը ==
Բույնը գավաթաձև է՝ խոտաբույսերից։ Բնադրում է փչակներում, պատի ճեղքերում, ավազոտ կամ կավոտ զառիթափերի փորվածքներում, առանձին դեպքերում՝ քարակույտերում և բետոնե խոշոր սալերի տակ (80 սմ խորությամբ)։ Առաջին ձվերը բներում հայտնվում են մայիսի 1-ին կեսից հունիսի սկիզբը։ Դնում է 35 մմ տրամագծով, սպիտակ 3-6 ձու։ Թխսակալում են էգը և արուն՝ 18-19 օր։ Ձագերը բնից դուրս են գալիս 26-28-րդ օրը՝ տիրապետելով կայուն թռիչքին։ Չուի ամենաուշ ժամկետը՝ սեպտեմբերի 2-րդ տասնօրյակին։ Փետրավորման ուշագրավ երանգների պատճառով հաճախ որսագողերի զոհ են դառնում։
Վվեդենկա (գյուղ, Լիպեցկի շրջան)

Անվան այլ կիրառումների համար տե՛ս՝ ՎվեդենկաՎվեդենկա (ռուս.՝ Введенка), գյուղ Ռուսաստանի Լիպեցկի մարզի Լիպեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հունաստանի ֆուտբոլի առաջնություն 1961-1962

Հունաստանի ֆուտբոլի առաջնություն 1961-1962, Հունաստանի 26-րդ ֆուտբոլի առաջնությունը։ Մրցաշարի չեմպիոն է դարձել «Պանաթինաիկոսը»։ Մրցաշարին մասնակցել է 16 թիմ։


== Արտաքին հղումներ ==
Հունաստանի առաջնությունը rsssf.com կայքում
Բևեռային ցերեկ

Բևեռային ցերեկ, ժամանակահատված, երբ Արեգակը չի հեռանում հորիզոնից 1 օրից ավելի։


== Ընդհանուր տեղեկություններ ==
Բևեռային ցերեկը հանդիսանում է խավարածրի հարթության նկատմամբ հասարակածի թեքության հետևանք, որը կազմում է գրեթե 23°26′:
Ամենակարճ բևեռային ցերեկը տևում է գրեթե 2 օր և դիտվում է բևեռային շրջանի լայնության վրա՝ 66°33′, ներառյալ արեգակնային սկավառակի շառավիղը (15—16′) և մթնոլորտային ռեֆրակցիան (միջինը ծովի մակարդակից 35′), ընդամենը՝ գրեթե 65°43′: Այդ կերպ, բևեռային ցերեկ կարելի է տեսնել այն քաղաքներում, որոնք տեղակայված են բևեռային շրջանից մի փոքր հարավ, այն դեպքում, երբ այդտեղ բևեռային գիշեր դեռևս չի նկատվի։
Ամենաերկար բևեռային ցերեկները նկատվում են բևեռներում` մոտ 6 ամիս։ Հյուսիսային բևեռում նկատելի է մարտի 18-ից մինչև սեպտեմբերի 26-ը, իսկ Հարավային բևեռում` սեպտեմբերի 21-ից մինչև մարտի 23-ը։ Բևեռային ցերեկվա ընթացքում Արեգակը մայր չի մտնում, այլ շրջան է գծում հորիզոնի գծի երկարությամբ։ Հատկանշական է, որ ռեֆրակցիայի արդյունքում գիշերահավասարին նախորդող մի քանի օրվա ընթացքում Արևը միաժամանակ երևում է երկու բևեռներում։ Բևեռային շրջաններին նախորդող օրերին արտաքին կողմից նկատվում են սպիտակ գիշերներ։
Բևեռային ցերեկվա և գիշերվա գոյությունը առաջին անգամ կանխատեսվել է հին հույն աստղագետ Բիոն Աբդերիիցի կողմից։


== Քաղաքներ, որտեղ դիտվում է բևեռային ցերեկ ==
Նորվեգիայում` Լոնգիյր, Տրոմսե
Շվեդիայում` Կիրունա
Ռուսաստանում` Ապատիտ, Բիլիբինսկի շրջան, Վերխոյանսկ, Վորկուտա, Զապոլյարնի շրջան, Կանդալակշսկի շրջան, Մուրմանսկ, Նարյան Մար, Օլենեգորսկ, Սրեդնեկոլիմսկի շրջան


== Տեսաֆայլեր ==

		
		


== Տես նաև ==
Բևեռային գիշեր
Բևեռային շրջան
Սպիտակ գիշերներ


== Աղբյուրներ ==
«Արեգակնային համակարգի հետազոտություն. Մոլորակներ. Արեգակ. Փաստեր և թվեր»։ ՆԱՍԱ։ Արխիվացված օրիգինալից 2008-01-02-ին
Kerr F. J.; Lynden-Bell D. (1986)։ «Review of galactic constants» (PDF)։ Monthly Notices of the Royal Astronomical Society 221: 1023—1038
Թագավորը և թռչունը

«Թագավորը և թռչունը»» (ֆր.՝ Le Roi et l'Oiseau), սկզբում թողարկվել է «Հովվուհին ու Ծխնելույզ մաքրողը» (ֆր.՝ La Bergère et le Ramoneur) վերնագրով), 1952/1980 թվականին ռեժիսոր Պոլ Գրիմոյի կողմից նկարահանված ֆրանսիական առաջին լիամետրաժ անիմացիոն ֆիլմը։


== Ստեղծման պատմություն ==
Մուլտֆիլմը նկարահանվել է Պոլ Գրիմոյի սեփական միջոցներով Ժակ Պրևերի սցենարով և Հանս Քրիստիան Անդերսենի համանուն հեքիաթի մոտիվներով ու Ժոզեֆ Կոսմայի երաժշտությամբ։ Արտադրությունն սկսվել է 1947 թվականին, սակայն էկրաններին մուլտֆիլմի պրեմիերան կայացել է  միայն 1952 թվականին։ Հեղինակների միջև եղած տարաձայնությունների պատճառով մուլտֆիլմը թողարկվել է անավարտ, և նրա տևողությունը կազմել է 63 րոպե։ Տարաձայնությունները հանգեցրել են «Les Gémeaux» ստուդիայի լուծարմանը և Անդրե Սարուտի ու Պոլ Գրիմոյի հարաբերությունների խզմանը։ Անգլալեզու երկրներում մուլտֆիլմը վարձույթի է հանվել «The Curious Adventures of Mr. Wonderbird» (Միստր Ուանդերբյորդի զվարճալի արկածները) խորագրով։
1967 թվականին Գրիմոն վերադարձրել է մուլտֆիլմի վրա իր իրավունքները հետագա տասը տարիների համար և փորձել գտնել ֆինանսավորում, որ թողարկի մուլտֆիլմը նախապես ծրագրված տեսքով։ 1977 թվականին նա վերջապես գտել է գումար և 1977-1979 թվականների նկարվել է լրացուցիչ տեսաշար։ Նոր՝ ընդլայնված տարբերակի պրեմիերան կայացել է 1980 թվականին։ Այդ տարբերակը ներառում է 42 րոպե 1952 թվականի 63 րոպեանոց մուլտֆիլմից և 82 րոպե նոր նյութ։


== Սյուժե ==
Երկար տարիներ Տախիկարդիայի փառավոր թագավորությունում տիրում է բռնապետ Կառլ V+III=VIII+VIII=XVI-ը։ Նրան ատում են բոլորը, բայց միայն քաջ թռչուն Ծաղրասայրակը չի վախենում ասել, որ թագավորը հիմար է, ծիծաղելի ու շիլ։ Ոչ ոք չգիտի, որ Կառլը գաղտնի սիրում է հմայիչ Հովվուհուն, որի դիմանկարը պահում է իր հարկաբաժնում։ Իսկ դրա դիմաց կախված է ատելի Ծխնելույզ մաքրողի դիմանկարը, որը սիրահարված է Հովվուհուն։
Մի գիշեր Հովվուհին ու Ծխնելույզ մաքրողը կենդանանում են ու փախչում պալատից։ Այդ ժամանակ կենդանանում է նաև Կառլի դիմանկարը, որն զբաղեցնում է իսկական թագավորի տեղը և հրամայում ամեն գնով բռնել փախստականներին։ Վերջիններիս միակ հույսն իմաստուն Ծաղրասայրակն է, որը դժբախտության մեջ չի լքում իր նոր ընկերներին։


== Վերլուծություն ==
Ֆիլմում կան բամզաթիվ մշակութային ակնարկներ։ Ամրոցը նման է XIX դարի հեքիաթային ամրոցներին, մասնավորապես Նոյշվանշտայնին։ Մռայլ, հակաուտոպիական քաղաքը հիշեցնում է «Մետրոպոլիս» ֆիլմը, իսկ ֆաբրիկայում տեղի ունեցող տեսարանը հղում է Չառլի Չապլինի «Նոր ժամանակներ» ֆիլմին։


== Վերաթողարկում ==
Արտոնագրված DVD-ով մուլտֆիլմը թողարկվել է «CP Digital» ընկերության կողմից։


== Հետաքրքիր փաստեր ==
«Թագավորը և թռչունը» մուլտֆիլմի բոլոր օրինակները 21-րդ դարի սկզբին գտնվում էին վատ վիճակում։ StudioCanal-ը երկուսուկես տարվա ընթացքում (2001 թվականի հունվարից մինչև 2003 թվականի հուլիս) զբաղվել է ֆիլմի վերականգնմամբ։ Կատարվել է պատկերի ու ֆոնոգրամայի լուսաքիմիական ու թվային վերականգնում, որն անցկացվել է Béatrice Valbin-ի վերահսկողությամբ։


== Ծանոթագրություններ ==
Ժեմոզակ (այլ կիրառումներ)

Ժեմոզակ, կարող է վերաբերել՝

Ժեմոզակ - կանտոն Ֆրանսիայում, գտնվում է Պուատու-Շարանտ շրջանում
Ժեմոզակ - համայնք Ֆրանսիայում, Պուատու Շարանտա մարզի Ծովափնյա Շարանտ գավառում
Փիքադիլի (փողոց)

Փիքադիլի (անգլ.՝ Piccadilly), Լոնդոնի Վեստմինստերի ամենալայն և մարդաշատ փողոցներից է։ Անցնում է Փիքադիլիի հրապարակից (արևելքում) մինչև Հայդ-զբոսայգին (արևմուտքում)։ Լավագույն տեղական տեսարժան վայրը Գեղարվեստական թագավորական ակադեմիայի շենքն է։


== Պատմություն ==
Մինչև XVII դարը փողոցի հատվածներից մեկը հայտնի էր Պորտուգալիա անունով, ավելի ուշ փողոցն էլ կոչվեց Պորտուգալական։ 
«Պիքադիլի» անվանումը ստացել է Ռոբերտ Բեյկերի առանձնատան անվանումից՝ piccadill։


== Արտաքին հղումներ ==
The Early History of Piccadilly – from the Survey of London
An article from the International Herald Tribune about the closing of Simpsons, its history and place on Piccadilly Archived 2009-02-12 at the Wayback Machine.
Ցենտրալնի (քաղաքատիպ ավան, Միլոսլավսկի շրջան)

Անվան այլ կիրառումների համար տե՛ս՝ ՑենտրալնիՑենտրալնի (ռուս.՝ Центральный), քաղաքատիպ ավան Ռուսաստանի Ռյազանի մարզի Միլոսլավսկի շրջանի կազմում։
Բնակչությունը 2010 թվականին գրանցված տվյալներով կազմում էր 797 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գալատուրան

Գալատուրան, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Պեչերսկ (գյուղ, Պեչորսկոե գյուղական բնակավայր)

Անվան այլ կիրառումների համար տե՛ս՝ ՊեչերսկՊեչերսկ (ռուս.՝ Печерск), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 286 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջավախքի դրոշ

Ջավախքի դրոշ (վրաց.՝ ჯავახქის დროშა), Վրաստանի Սամցխե-Ջավախեթի մարզի կամզի մեջ մտնող հայկական Ջավախք տարածաշրջանի ոչ պաշտոնական դրոշը։


== Պատմություն ==
Դեռևս 2006 թվականի հոկտեմբերից վիրտուալ տիրույթում Ջավախքի խորհրդանիշներ ստեղծելու բուռն քննարկումներ էին ընթանում։ 2010 թվականի սեպտեմբեիրն Ջավախքի տեղեկատվական ցանց կազմակերպությունը հրապարակեց Ջավախքի դրոշը, ինչպես նաև զինանշանը, օրհներգը, որոնք կազմվել են այդ կազմակերպության հարթակում ընթացած քննարկումների արդյունքում։
Ջավախքի տեղեկատվական ցանցի ներկայացուցիչ Վահագն Տեր-Միքայելյանի խոսքով, նախկինում «...Ջավախքին առանձնապես դրոշ պետք չէր, քանի որ Ջավախքի հայեցի կեցությունը արդեն իսկ դրոշ էր. հայ երեխաները գնում էին հայկական դպրոցներ հայաբնակ գյուղերում ու քաղաքներում։ Այս վիճակը տասնամյակներ շարունակ Ջավախքի շուրջ հայկական եւ վրացական շահերի բալանսի արդյունք էր, ու հրատապ փոփոխությունների կարիք չէր զգում»։ Սակայն, ըստ Տեր-Միքայելյանի, վերջին տարիներին իրավիճակը փոխվել է, և առաջացել է Ջավախքի ինքնությունը սահմանող խորհրդանիշերի անհրաժեշտությունը, քանի որ «Վրաստանը հստակ բռնել է հայության ասիմիլացիայի ու դուրս մղման ուղին։ Միաժամանակ Անդրկովկասում անշեղորեն աճում է Թուրքիայի կշիռը, որը Ջավախք-Բորչալուի վրայով ցամաքային «միջանցք» է կառուցում դեպի Ադրբեջան»։
Վահագն Տեր-Միքայելյաի խոսքով, Ջավախքի դրոշի նախատիպ է ծառայել Հայաստանի դրոշը և հայկական խաչքարի ուրվագիծը` ուղղանկյուն մակերեսին մեծ խաչի պատկերը։ Քարը ընտրված է որպես Ջավախքի էության խորհրդանիշ այն պատճառով, որ, ըստ Տեր-Միքայելյանի, Ջավախքը խաչքարի առաջացման ու զարգացման օրաններից է։


== Տես նաև ==
Ջավախքի զինանշան
Ջավախքի օրհներգ


== Ծանոթագրություններ ==
Սաքարյայի մարզ

Սաքարյայի մարզ (թուրքերեն՝ Sakarya ili), նահանգ Թուրքիայի Հանրապետության Մարմարածովյան տարածաշրջանում։


== Տես նաև ==
Թուրքիայի վարչական բաժանում
Մարմարածովյան տարածաշրջան
Կրավցովկա (գյուղ, Շևչենկոյի շրջան)

Անվան այլ կիրառումների համար տե՛ս՝ Կրավցովկա (այլ կիրառումներ)Կրավցովկա (ուկրաիներեն՝ Кравцівка), գյուղ Ուկրաինայի Խարկովի մարզի Շևչենկոյի շրջանում։ Հիմնադրվել է 1795 թվականին։
2001 թվականի տվյալներով Կրավցովկա գյուղում բնակվում էր 235 մարդ։ Բնակավայրը զբաղեցնում է 2,95 կմ² տարածք։ Բնակչության խտությունը կազմում էր 79,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միսովո (գյուղ, Նովոդուգինսկի շրջան)

Միսովո (ռուս.՝ Мысово), գյուղ Ռուսաստանի Սմոլենսկի մարզի Նովոդուգինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կալինի (գյուղ, Տյաչևի շրջան)

Կալինի (ուկրաիներեն՝ Калини), գյուղ Ուկրաինայի Անդրկարպատյան մարզի Տյաչևի շրջանում։
2001 թվականի տվյալներով Կալինի գյուղում բնակվում էր 5 844 մարդ։ Բնակավայրը զբաղեցնում է 0,023 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մյու (տառ)

Մյուն (հունարեն` μυ), հունական այբուբենի տասներկուերորդ տառն է։ Թվային արժեքն է` 40։ Այս տառից են առաջացել կիրիլիցայի և լատինական այբուբենի М տառերը։


== Համագրություններ ==
Հայկական` Մ
Կիրիլիցայի` М
Լատինական` M
Թամիլական` ம்
Վրացական` მ
Եբրայական` מ
Կորեական՝ ㅁ


== Տես նաև ==
Հունական այբուբեն
330

330 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 330 թվականն է, 
IV դարի 30-րդ տարին։


== Դեպքեր ==
Մայիսի 11 - Կոստանդիանոս Ա Մեծ կայսրը իր մայրաքաղաքը Հռոմից տեղափոխեց Բյուզանդիոն, որը նրա պատվին վերանվանվեց Կոստանդնուպոլիս։


== Ծնունդներ ==


== Մահեր ==
Տրթադ III (Մեծ)
Նունե (անձնանուն)

Անվան այլ կիրառումների համար տե՛ս՝ Նունե (այլ կիրառումներ)Նունե, հայկական կանացի տարածված անուն է։ Ասորերեն Nunos անունից է։ Իբրև իգական անձնանուն հիշատակված է հնագույն պատմական աղբյուրներում։ Այժմ վերակենդանացել է և գործածական է։


== Հայտնի կրողներ ==
Նունե Եսայան


== Հղումներ ==
Տարաս Շևչենկոյի նկարների ցանկ

Պահպանվել են Տարաս Շևչենկոյի 835 նկարներ, որոնք մեր ժամանակներն են հասել բնօրինակներով և մասնավորապես մետաղի ու փայտի վրա արված փորագրանկարներով՝ արված ռուս և արտասահմանյան փորագրիչների կողմից, ինչպես նաև կրկնօրինակներով, որոնք նկարիչների կողմից արվել են դեռևս Շևչենկոյի կենդանության օրոք։ Բացի այդ, տեղեկություններ կան Շևչենկոյի 278 կորած նկարների մասին, որոնք մինչ օրս չեն գտնվել։
Գեղանկարներն ու գրաֆիկական աշխատանքները վերագրվում են 1830-1861 թվականներին և տարածապես կապված են Ռուսաստանի, Ուկրաինայի, Ղազախստանի հետ։ Ըստ ժանրի՝ դրանք դիմանկարներ են, դիցաբանական, պատմական և կենցաղային թեմաներով ստեղծագործություններ, ճարտարապետական ու լանդշաֆտային բնանկարներ։ Դրանք կտավի վրա արվել են յուղաներկով, ինչպես նաև ջրաներկով, սեպիայով, ստվերաներկով, կապարե մատիտով և օֆորտ տեխնիկայով տարբեր չափերի սպիտակ, գունավոր ու գունամշակված առանձին թղթերի վրա, նաև 5 ալբոմներում։


== Գեղանկարչություն, գրաֆիկա։ 1830-1847 ==


=== 1830-1847 թվականների աշխատանքներ ===


== Նշումներ ==


== Ծանոթագրություններ ==


== Գրականություն ==
Живопис, графіка 1830–1847 // Тарас Шевченко. Повне зібрання творів в десяти томах / Корнійчук О. Є.. — К.: Вид-во АН УРСР, 1961. — Т. 7.
Живопис, графіка 1847–1850 // Тарас Шевченко. Повне зібрання творів в десяти томах / Корнійчук О. Є.. — К.: Вид-во АН УРСР, 1963. — Т. 8.
Живопис, графіка 1851–1857 // Тарас Шевченко. Повне зібрання творів в десяти томах / Корнійчук О. Є.. — К.: Вид-во АН УРСР, 1964. — Т. 9.
Живопис, графіка 1857–1861 // Тарас Шевченко. Повне зібрання творів в десяти томах / Корнійчук О. Є.. — К.: Вид-во АН УРСР, 1963. — Т. 10.
Ամբարյան

Ամբարյան, հայկական ազգանուն։


== Ազգանունը կրողներ ==
Գուրգեն Ամբարյան (20-րդ դար), լրագրող։


== Տես նաև ==
Համբարյան
Ամբարջյան
Ամբարդանյան
Ամբարդարյան


== Ծանոթագրություններ ==
Դիմ (Վաշկայի վտակ)

Անվան այլ կիրառումների համար տե՛ս՝ Դիմ (այլ կիրառումներ)Դիմ  (ռուս.՝ Дым), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Կոս Յու գետի ձախ ափով՝ 462 կմ հեռավորության վրա։ Գետի երկարությունը 26 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03030000112103000046477
Հիդրոլոգիական ուսումնասիրությունների կոդը -  103004647
Ավազանի կոդը -  03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բամբիշ Արշակունի

Բամբիշ Արշակունի (4-րդ դար - 4-րդ դար), արքայադուստր Մեծ Հայքի Արշակունյաց թագավորությունում։
Մեծ Հայքի արքաներ՝ Խոսրով Գ Կոտակի (330-338) դուստրը և Տիրան Բ-ի (338-350) քույրը, Ամենայն Հայոց կաթողիկոս Հուսիկ Ա Պարթևի (295-374) որդու՝ Աթանագինեսի կինը, Ամենայն Հայոց կաթողիկոս Ներսես Ա Մեծի մայրը, Արշակունիների թագավորական տոհմից։


== Ծագումը ==
Բամբիշը սերվում է Արշակունիների թագավորական տոհմից, հայրը՝ Մեծ Հայքի արքա Խոսրով Գ Կոտակն (330-338) է։ Մոր անունն անհայտ է։ Նրա եղբայրն է՝ Մեծ Հայքի արքա Տիրան Բ-ն (338-350), քույրը՝ Վարազդուխտը, ով ամուսնացել էր Բամբիշի ամուսնու՝ Աթանագինեսի երկվորյակ եղբոր՝ Պապի հետ։


== Կենսագրություն ==
Բամբիշի ծննդյան թվականն անհայտ է։ Նա ամուսնացել էր Ամենայն Հայոց կաթողիկոս Հուսիկ Ա Պարթևի որդու՝ Աթանագինեսի հետ։ Որդին՝ Ներսեսը հետագայում՝ 353 թվականին դառնում է Ամենայն հայոց կաթողիկոս։


== Ծանոթագրություններ ==
Մակաբացման աշխատանքներ

Մակաբացման աշխատանքներ՝ բաց մշակման դեպքում օգտակար հանածոն ծածկող և ներփակող ապարների հեռացում։ Օգտակար հանածոներից զուրկ մակաբացման ապարները անվանում են դատարկ ապարներ։ Դրանք հեռացվում են դեպի արտաքին կամ ներքին լցակույտերը։ Եթե մակաբացման ապարները (օրինակ՝ կավերը, ավազները, կրաքարերը և այլն) պիտանի են որպես շինանյութ, ապա դրանք հետագա մշակումից (ջարդում, տեսակավորում և այլն) հետո ուղարկում են սպառողին։ Մակաբացման աշխատանքներն ընդգրկում են ապարները հանման նախապատրաստելու պրոցեսները, հանման-բարձման աշխատանքները, փոխադրումը և լցակույտագոյացումը։
Մակաբացման աշխատանքները տարվում են բացահանքի շինարարության ժամանակ՝ արդյունահանման աշխատանքների նախնական ճակատ ստեղծելու համար, և շահագործման ընթացքում՝ այդ ճակատը պահպանելու և ընդլայնելու նպատակով։ Մակաբացման աշխատանքների համար կիրառվում են ապարի զանազան փոխադրամիջոցներ և լցակույտային սարքավորումներ, ինչպես նաև հատուկ համալիրներ։ Մակաբացման աշխատանքները կարգավորվում են մշակման ընդունված համակարգերով։
(7185) 1991 VN1

(7185) 1991 VN1, աստերոիդ աստերոիդների հիմնական գոտում։ Հայտնաբերվել է 1991 թվականի նոյեմբերի 4-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,195134 ա. մ., առավելագույնը մոտենում է 1,9825 ա. մ. հեռավորության վրա և հեռանում 2,4077 ա. մ.։ Արեգակի շուրջ մեկ ամբողջական պտույտ է կատարում 1187,93 երկրային օրվա ընթացքում, իր ուղեծրով շարժվելով միջինում 0,303049 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7185) 1991 VN1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մ.թ.ա. 694


== Դեպքեր ==


== Ծնունդներ ==


== Մահեր ==
Ուրազբախտի (գյուղ, Կարաիդելսկի շրջան)

Անվան այլ կիրառումների համար տե՛ս՝ ՈւրազբախտիՈւրազբախտի (ռուս.՝ Уразбахты, բաշկիրերեն՝ Ураҙбахты), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 95 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չերտոզա դի Սան Մարտինո

Չերտոզա դի Սան Մարտինո (իտալերեն՝ Certosa di San Martino), նախկին կարտեզյան վանական համալիր, ներկայումս՝ թանգարան Նեապոլում, Իտալիա։ Տեղակայված է բարձրադիր Վոմերո բլրի վրա, քաղաքի պատմական կենտրոնից հարավ-արևմուտք։ Չերտոզան տեսանելի է քաղաքի բոլոր կետերից, և հակառակը՝ համալիրից բացվում է հիանալի տեսարան դեպի Նեապոլ, Նեապոլիտանական ծոց և Վեզուվ հրաբուխ։
Կարտեզյան վանքի շինարարությունն ավարտվել է 1368 թվականին Ջովաննա I թագուհու օրոք։ Օծվել է Մարտին Տուրեցու անունով։ 16-րդ դարում և 17-րդ դարի առաջին կեսին վանքում ընթացել են ակտիվ վերականգնողական աշխատանքներ։ Ներկայիս տեսքը, որը մեծ մասամբ ճարտարապետ Կոզիմո Ֆանզագոյի ներդրումն է, նեապոլիտանական բարոկկոյի ցայտուն օրինակ է։
19-րդ դարի սկզբում ֆրանսիացիները փակեցին վանքը և կազմացրեցին կարտեզյան օրդենը։ 1866 թվականին նախկին վանական համալիրի շենքում բացվեց Սան Մարտինո Ազգային թանգարանը, որն ընդգրկում է պատկերասրահ, քանդակագործության և 18-րդ դարի նեապոլիտանական կենցաղին բնորոշ արվեստի նմուշներ։
Չերտոզա դի Սան Մարտինո կարելի է հասնել ֆունիկուլյորով։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Չերտոզա դի Սան Մարտինոն www.lonelyplanet.com կայքում
Լանդրիանո

Լանդրիանո (իտալերեն՝ Landriano), կոմունա Իտալիայի Լոմբարդիա մարզի Պավիա գավառում։ Բնակչության թիվը կազմում է 4145 մարդ, բնակչության խտությունը կազմում է 276 մարդ/կմ²։ Զբաղեցնում է՝ 15 կմ² տարածք։ Հեռախոսի կոդ՝ 27015։ Փոստային ինդեքս՝ 0382։
Կոմունայի հովանավորն է Սուրբ Վիկտորը։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Տոռե Բոլդոնե

Տոռե Բոլդոնե (իտալերեն՝ Torre Boldone), կոմունա Իտալիայում, տեղակայված է Լոմբարդիա մարզի Բերգամոյի գավառում։
Բնակչությունը՝ 7758 մարդ (ըստ 2008 թվականի տվյալների)։ Խտությունը կազմում է 2586 մարդ/կմ²։ Տարածքը՝ 44 կմ²։ Փոստային ինդեքս՝ 24020։ Հեռախոսային կոդ՝ 035։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Չխար

Չխար (վրաց.՝ ჩხარი), գյուղ Վրաստանում։ Գտնվում է Իմերեթի մարզի Թերջոլայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 643 մարդ։


== Ծանոթագրություններ ==
Ջաուբաթ Բուրղալ

Ջաուբաթ Բուրղալ (արաբ․՝ جوبة برغال‎‎), քաղաքատիպ ավան Սիրիայի Արաբական Հանրապետության արևմուտքում՝ Լաթակիայի մարզում։ Ալ-Կարդահայի գավառի համանուն շրջանի վարչական կենտրոնն է։ Շրջանն ունի 5 743 բնակչություն։


== Տնտեսություն ==
Քաղաքի բնակչության մեծ մասն զբաղվում է գյուղատնտեսությամբ. նրանք աճեցնում են նարնջի, կիտրոնի ու ձիթապտղի ծառեր, ինչպես նաև մշակում են բանջարեղեն։ Քաղաքի կենտրոնի բնակչությունն զբաղվում է առևտրով։ Կան նաև բամբակի ու նարնջի հյութի արտադրությմբ զբաղվող գործարաններ։


== Աշխարհագրություն ==
Ջաուբաթ Բուրղալն գտնվում է ալ-Նուսայրիայի լեռներում՝ 1000 մ բարձրության վրա։ Լեռները ծածկված են անտառներով. ծառերի մեջ գերակշռում է լիբանանյան մայրին։ Մարզկենտրոն Լաթակիա քաղաքից 35 կմ դեպի հարավ է, 10 կմ հեռավորության վրա գտնվում է Ալ-Կարդահա քաղաքը։


== Բնակչություն ==
2004 թվականի տվյալներով՝ շրջանի բնակչությունը կազմում է 5 743 մարդ։ Հիմնական մեծամասնությունը մուսուլմաններ են՝ ալավիներ։


== Ծանոթագրություններ ==
Մարտինենգո

Մարտինեգո (իտալերեն՝ Martinengo), կոմունա Իտալիայում։ Գտնվում է Լոմբարդիա մարզի Բերգամոյի գավառում։
Բնակչությունը կազմում է 9138 մարդ (2004 թվական)։ Բնակչության խտությունը կազմում է 407 մարդ/կմ²։ Զբաղեցնում է 21 կմ² մակերես։ Փոստային ինդեքս՝ 24057, հեռախոսային կոդ՝ 0363։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Շին Հյե Սուն

Շին Հյե Սուն (օգոստոսի 31, 1989(1989-08-31), Սեուլ, Հարավային Կորեա), հարավկորեացի դերասանուհի։ Նա իր դեբյուը կատարել է «Դպրոց 2013» հեռուստասերիալով և իր առաջին գլխավոր դերը եղել է «Իմ ոսկե կյանքը» (2017) հեռուստասերիալում։


== Կարիերա ==
Շին Հյե Սունի դերասանական կարիերայի առաջնաելույթը եղել է «Դպրոց 2013» հեռուստասերիալում, մի քանի դերերի բարեհաջող լսումներից հետո։ Նա կատարել է նույնանուն աշակերտուհու դերը։
2015 թվականին Հյե Սունը կատարել է ավելի կարևոր դերեր «Իմ ուրվականը» և «Նա գեղեցկուհի էր» դորամաներում։ Չնայած դրան, որ երկու հեռուստասերիալներն էլ եղել են ռոմանտիկ կատակերգություններ, նրա կեպարների ստեղծումը շատ են տարբերվել միմյանցից։
2016 թվականի մարտի 28-ին Շին Հյե Սունը կքել է պայմանագիր YNK Entertainment կազմակերպության հետ։
2016 թվականի ապրիլի 26-ին գործակալությունը հայտարարեց, որ  դերասանուհին ընտրվել է որպես AQUTOP կոսմետիկ ապրանքանիշի բացառիկ մոդել։
2016 թվականը բեկումնային էր դերասանուհու կարիերայում։ Նրա դերը Հինգ երեխաներ հեռուստասերիալում, որպես վստահելի և ռոմանտիկ միամիտ աղջկա դերասան Սոն Հունի հետ, բերեց նրան մեծ ճանաչում հանդիսատեսների շրջանում։ Նույն տարում նա նկարահանվել է «Կապույտ ծովի լեգենդը» ռոմանտիկ ֆանտազիա դորամայում։
2017 թվականին կատարել է գլխավոր դեր «Օր» ֆիլմում, որը լավ հաջողություններ ունեցավ վաճառքում
։ Ինչպես նաև Հյե Սունը կատարել է բանալի դերերից մեկը դետեկտիվ թրիլլեր «Գաղտնի անտառը» հեռուստասերիալում։ Դրանից անմիջապես հետո նա ստացավ գլխավոր դեր «Իմ ոսկե կյանքը» հեռուստասերիալում։


== Ֆիլմագրություն ==


=== Հեռուստասերիալներ ===


=== Ֆիլմեր ===


=== Վերնագրի տեքստ ===


== Մրցանակներ և անվանակոչություններ ==


== Ծանոթագրություններ ==


== Արտաքին հղումներ ==
Shin Hye-sun at YNK Entertainment
Shin Hye-sun (անգլ.) Internet Movie Database կայքում
Շին Հյե Սուն Ինստագրամում
Կրեստյանկա (այլ կիրառումներ)

Կրեստյանկա, կարող է վերաբերել՝

Կրեստյանկա - գյուղ Ռուսաստանի Նիժնի Նովգորոդի մարզի Լիսկովսկի շրջանի կազմում։
Կրեստյանկա - գյուղ Ռուսաստանի Նիժնի Նովգորոդի մարզի Լիսկովսկի շրջանի կազմում։
Նիզի (գյուղ, Դեմիդովսկի շրջան)

Անվան այլ կիրառումների համար տե՛ս՝ Նիզի (այլ կիրառումներ)Նիզի (ռուս.՝ Низы), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիկտոր Սլավկին

Վիկտոր Սլավկին (ռուս.՝ Виктор Славкин, օգոստոսի 1, 1935(1935-08-01), Մոսկվա, ԽՍՀՄ - մարտի 16, 2014(2014-03-16), Մոսկվա, Ռուսաստան), ռուս դրամատուրգ և սցենարիստ։


== Կենսագրություն ==
Նրա հայրը` Իոսիֆ Սլավկինը, 1930-ական թվականներին Մոսկվա է տեղափոխվել Սնովսկից։ Մոսկվայի հաստոցաշինական ինստիտուտի շրջանավարտ է, աշխատել է որպես արտադրակական ուսուցման վարպետ, այնուհետև` աշխատանքային ռեզերվի արհեստակցական ուսումնարանի ուսմասվար.
Ավարտել է Մոսկվայի երկաթուղային տրանսպորտի ինստիտուտը (1958), աշխատել է որպես ինժեներ։ 1960-ական թվականների սկզբին նա գրել է մեկ գործողությամբ պիեսներ, որոնք բեմադրվել են Մոսկվայի պետական համալսարանի էստրադային թատրոն-ստուդիայում։
Առավել հայտնի է որպես Անատոլի Վասիլևի երկու հայտնի` «Երիտասարդ մարդու մեծ աղջիկը» և «Սերսո» ներկայացումների դրամատուրգիական հիմքերի հեղինակ։

Մահացել է 2014 թվականի մարտի 16-ին։ Հոգեհանգիստը տեղի է ունեցել մարտի 20-ին։ Թաղված է Վոստրյակովյան գերեզմանատանը, իր ծնողների կողքին։


== Պարգևներ ==
1975 և 1980 թվականներին արժանացել է «Լիտերատուրնայա գազետա» պարբերականի «Ոսկե հորթ» մրցանակին։
Եղել է ԽՍՀՄ գրողների միության անդամ (1980)։
Եղել է «Հին բնակարան» հեռուստահաղորդման հեղինակը և հաղորդավարը.


== Ստեղծագործություններ ==


=== Թատերագրություններ ===
«Երիտասարդ մարդու մեծ աղջիկը», պիես, Մոսկվա, 1979
«Սերսո», պիես, Մոսկվա, 1982
Պիեսներ, Լ. Պետրուշևսկայայի հետ համահեղինակությամբ, Մոսկվա, 1983
«Երիտասարդ մարդու մեծ աղջիկը», պիես, Մոսկվա, 1990


=== Մուլտֆիլմների սցենարներ ===
«Տիր» (1979)
«Կոճակ» (1982)
«Հոբելյան» (1983)
«Սև-սպիտակ կինո» (1984)
«Պայմանագիր» (1985), ըստ Ռ. Սիլվերբերգի հեքիաթի
«Ընկնող ստվեր» (1985)
«Ստորգետնյա մեծ պարահանդես» (1987), ըստ Հ. Ք. Անդերսենի «Անտառային ոգիների բլուրը» հեքիաթի մոտիվների
«Փոփոխություն №6» (1987)
«Եթե ես լինեի իմ հայրիկը...» (1987-1988, 2 սերիա)
«Բժի՛շկ, մի հեքիաթ պատմե՛ք» (1988, 3 սերիա), ըստ Յանուշ Կորչակի «Մատիուշ առաջին արքա» պատմվածքի
«Օլուենին փնտրելիս» (1990), տեքստի հեղինակ
«Կաշտանկա» (1994)
«Գոֆմանիադա» (2008), ըստ Էռնստ Հոֆմանի ստեղծագործությունների մոտիվների


== Ծանոթագրություններ ==


== Գրականություն ==
Иванов Владислав, Иванова Мария. «Настроение Индиго». Тема и импровизации // Современная драматургия. М., 1987. № 4. С. 248—258.
Сергей Капков Энциклопедия отечественной мультипликации. — М.: Алгоритм, 2006. — С. 590. — 816 с. — 3 000 экз. — ISBN 5-9265-0319-4


== Արտաքին հղումներ ==
В. И. Славкин в Большом энциклопедическом словаре
Виктор Славкин — Энциклопедия отечественного кино(չաշխատող հղում)
Славкин Виктор Иосифович — animator.ru
Виктор Славкин на сайте журнала «Сеанс» Archived 2008-08-04 at the Wayback Machine.
Рапопорт, Александр. Виктор Славкин: Абсурд с социалистическим лицом // Лехаим: Ежемесячный литературно-публицистический журнал и издательство 2006. № 8 (172), август.
Իվացևիչի

Իվացևիչի (բելառուս․՝ Івацэ́вічы, ռուս.՝ Ивацевичи, լեհ.՝ Iwacewicze, լիտ.՝ Ivasevičai), քաղաք և նույնանուն շրջանի վարչական կենտրոն Բելառուսում՝ Բրեստի մարզում։ 2009 թվականի տվյալներով բնակչության թվաքանակը եղել է 22,958, 2021 թվականի հունվարի 1-ի դրությամբ այդ ցուցանիշը փոքր-ինչ նվազել է և կազմել 22 522։


== Պատմություն ==
Իվացևիչին որպես կալվածատեղի-դաստակերտ պատմական փաստաթղթերում հիշատակվել է 1519 թվականին։ 1795 թվականին հայտնվել է ռուսական կայսրության կազմում և այդտեղ մնացել մինչև դրա փլուզումը։ 1871 թվականին երկաթգծի կառուցման ընթացքում դաստակերտի մոտ ստեղծվել է նոր բնակավայր, որը 1935 թվականին արդեն ուներ մոտավորապես 1,5 հազար բնակիչ (ընդ որում՝ բավականին մեծ թիվ էին կազմում հրեաները)։ 1939 թվականին ներառվել է Բելառուսական Խորհրդային Հանրապետության կազմում, 1941 թվականի հունիսի 24ից  մինչևւ 1944 թվականի հուլիսի 12-ը գտնվել գերմանական ֆաշիստների տիրապետության տակ, ովքեր այդտեղ կազմակերպել են հրեա բնակչության կոտորած։
1947 թվականին բանվորական ավան (բանավան) Իվացևիչին դարձել է քաղաքատիպ ավան, 1966 թվականի մայիսի 28-ին ստացել քաղաքի կարգավիճակ։
1992 թվականին քաղաքում դրվել է Աստվածամոր տաճարի հիմքը։ 2006 թվականին տեղի է ունեցել դրա հանդիսավոր օծումը։


== Ժողովրդագրություն ==


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Край Ивацевичский — портал Ивацевичского района.Archived 2013-05-30 at the Wayback Machine.
Фотографии на Globus.tut.byArchived 2011-04-17 at the Wayback Machine.
Фотографии на Radzima.org
Учреждение культуры «Ивацевичский историко-краеведческий музей»
Portal of Ivatsevichy District Archived 2013-05-30 at the Wayback Machine.
Ivatsevichy City Forum
Photos on Radzima.org
Մեսրոպ Նուպարյան

Նուպարյան Մեսրոպ Հովհաննեսի (դեկտեմբերի 3, 1842(1842-12-03), Իզմիր, Այդին, Օսմանյան կայսրություն - ապրիլի 4, 1929(1929-04-04), Մարսել), թարգմանիչ, բառարանագիր, հրապարակագիր։
Առաջին թարգմանությունները տպագրել է «Արշալույս Արարատյան» թերթում, մասնակցել «Երկասեր» մանկական հանդեսի հիմնադրմանը (1855)։ Հրապարակախոսական և գիտ. հոդվածներով աշխատակցել է արևելահայ և սփյուռքահայ մամուլին։ «Ծաղիկ», «Արևելյան մամուլ», «Մետեորա», «Հայ գրականություն», «Հայաստանի կոչնակ» և այլ պարբերականներում առաջ է քաշել հայ ժողովրդի ազգ. զարթոնքի և առաջադիմության հարցեր։ 1877 թվականին հայերեն է թարգմանել «Մարսելյեզը»։ Պրոպագանդել է Սովետական Հայաստանի նվաճումները, կոչ արել նպաստելու նրա տնտ. շինարարությանը։ «Իմ մանկական հիշատակներես» («Արևելյան մամուլ», 1893-1894) հուշագրությունները հիմնականում նվիրված են Մեսրոպյան վարժարանին, արևմտահայ առանձին գործիչների (Ա. Փափազյան, Հ. Տետեյան, Գ. Կոստանյան և ուրիշներ)։ Նուպարյանի թարգմանությամբ լույս են տեսել Ֆ. Շատոբրիանի («Ոգի քրիստոնեության», 1862), Ռասինի («Դատասերք», 1863), Վ. Հյուգոյի («Նոտր-Դամ Փարիզի», Հյուգո 1-3, 1871-1872), Ժ. Մոլիերի («Կատակերգք», հ. 1- 2, 1905), Ֆ. Նանսենի («Դեպի բևեռ», 1906), Յո. Գյոթեի («Ֆաուստ»՝ «Մետեորայում», 1880- 1881, առանձին գրքով՝ 1909), Վ. Շեքսպիրի («Ռոմեո և Ջուլիետ», 1912) և այլոց ստեղծագործությունները։ Մեծ է Նուպարյանի վաստակը հայ բառարանագրության մեջ։ «Բառարան ֆրանսերեն-հայերեն աշխարհիկ» (1892, վերատպություն՝ 1955, Բեյրութ), «Առձեռն բառարան ֆրանսերեն-հայ աշխարհիկ» (1911), «Գրպանի բառարան ֆրանսերեն-հայերեն» (1928) և այլ գործերում Նուպարյան ստեղծել է 5- 6 հզ. նոր բառեր, որոնցից շատերը քաղաքացիություն են ստացել։ Բառարաններն ունեն ասացվածքների, աշխարհագրական ու դիցաբանական անունների հավելումներ։ Նուպարյան ընտրվել է (1913) ֆրանս. ակադեմիայի պաշտոնակալ։


== Գրականություն ==
Հակոբյան Մ. Ն., Զմյուռնահայ մտավորականներ Գրիգոր Մսերյանը և Մեսրոպ Նուպարյանը, Երևան, 1961։


== Արտաքին յղումներ ==
Առձեռն բառարան ֆրանսերէնէ հայ-աշխարհիկ, Մեսրոպ Նուպարեան։ Տպագրութիւն Գ. Պաղտատլեան, Կոստանդնուպոլիս, 1911։
ԲՐԻԿՍ

ԲՐԻԿՍ (անգլ.՝ BRICS — Brazil, Russia, India, China, South Africa բառերի հապավում) հինգ երկրների խումբ, որոնց անդամ են Բրազիլիան, Ռուսաստանը, Հնդկաստանը, Չինաստանը և ՀԱՀ-ը։
BRICS հապավումն առաջին անգամ 2001 թվականին առաջարկել է բիզնես վերլուծաբան Ջիմ Օ՚Նիլը։ 2011 թվականի փետրվարի 18-ին ՀԱՀ-ի միանալուց հետո Հնդկաստանի ֆինանսների նախարարի հայտարարությամբ խումբը սկսեց կրել BRICS անվանումը։
Խմբի անվանումը ոչ միայն ապահովում է հնչեղություն, այլ նաև անգլերենում BRICS բառի տառադարձությունը շատ նման է անգլերեն bricks բառին, որը նշանակում է «աղյուս»։ Այսպիսով տերմինն օգտագործվում է որպես երկրների մի խումբ, որոնց զարգացումը մեծապես կապահովի համաշխարհային տնտեսության աճը։
Փորձագետները չէին սպասում ԲՐԻԿՍ խմբի երկրների միջև տնտեսական համագործակցություն։ Մանավանդ չէին ենթադրում, որ ԲՐԻԿՍ-ի երկրները կձևավորեն մի տնտեսական բլոկ կամ պաշտոնական առևտրային ասոցիացիա, ինչպիսին է Եվրասիական տնտեսական միությունը։ Սակայն ժամանակի ընթացքում երևաց, որ ԲՐԻԿՍ խմբի չորս երկրները փորձում են ստեղծել մի քաղաքական ակումբ կամ խորհուրդ, և այդ կերպ իրենց զարգացող տնտեսական հզորությունը վերափոխել աշխարհաքաղաքական ազդեցության։ Այդ քայլերից էր 2008 թվականին Եկատերինբուրգում ԲՐԻԿՍ խմբի երկրների արտաքին գործերի նախարարների գագաթնաժողովը, ինչպես նաև նույն երկրների առաջնորդների հանդիպումը 2009 թվականին։

ԲՐԻԿՍ-ի անդամ երկրները բնութագրվում են որպես արագ զարգացող հզոր երկրներ։ Այս երկրների բարենպաստ դիրքն ապահովում է համաշխարհային տնտեսության մեջ նրանց կարևոր դերը։

Բրազիլիան հարուստ է գյուղատնտեսական արտադրությամբ,
Ռուսաստանը՝ հանքային ռեսուրսներով,
Հնդկաստանը՝ էժան մտավոր ռեսուրսներով,
Չինաստանը՝ հզոր արդյունաբերական բազայով,
ՀԱՀ-ը՝ բնական ռեսուրսներով։


== Արտաքին առևտուրը ==
Համաձայն The Atlas of Economic Complexity Mapping Paths to Prosperity-ի տվյալների, 2012 թվականին ԲՐԻԿՍ-ի անդամ երկրների միջև առևտուրը կազմել է այդ երկրներ ընդհանուր առևտրի մոտ 10 %-ը, որից Ռուսաստանը՝ 11,68 %, Չինաստանը՝ 7,44 %, Հնդկաստանը՝ 14,43 %, Բրազիլիան՝ 19,77 %, ՀԱՀ-ը՝ 20,12 %։


== Ճանապարհ դեպի 2050 ==
Գոլդման Սաքսի կարծիքով մինչև 2050 թվականն այս խմբի երկրների տնտեսությունների հանրագումարային ծավալը կգերազանցի զարգացած երկրների՝ Մեծ յոթնյակի երկրների տնտեսությունների հանրագումարային ծավալին։


== Բանկ ==

2015 թվականի հունիսի 17-ին ԲՐԻԿՍ-ի երկրների ֆինանսների նախարարները և կենտրոնական բանկերի ղեկավարները սկսեցին բազմակողմանի ֆինանսական համակարգի ստեղծման քննարկումը, որը կլինի այլընտրանք SWIFT համակարգին։
2015 թվականի հուլիսի 21-ին Չինաստանի Շանհայ քաղաքում իր գործունեությունը սկսեց ԲՐԻԿՍ-ի զարգացման բանկը։ Բանկի կապիտալը կազմում է 10 մլրդ դոլար։ 5 երկրներից յուրաքանչյուրը ներդրել է 2 մլրդ դոլար։ Անհրաժեշտության դեպքում բանկի կապիտալը կարող է ավելացվել 40 մլրդ դոլարով, իսկ առավելագույն կապիտալը սահմանված է 100 մլրդ դոլարի չափով։
Շուտով կստեղծվի արժութային ֆոնդ (որպես Արժույթի միջազգային հիմնադրամին փոխարինող)։


== Ծանոթագրություններ ==


== Արտաքին հղումներ ==
Information about BRICS Archived 2015-07-10 at the Wayback Machine. (անգլ.)
Անդրոնովա Վիսկա

Անդրոնովա Վիսկա (ռուս.՝ Андронова Виска), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Յորսա գետի ձախ ափին՝ 182 կմ հեռավորության վրա։ Գետի երկարությունը կազմում է 120 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը ստորին Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ - 03050300212103000081267
Կոդը ըստ հիդրոլոգիական հետազոտության (ՌԴ) - 103008126
Ավազանի կոդը - 03.05.03.002
Ծավալի համարը ըստ ՌԴ-ի - 03
Թողարկումը ըստ ՌԴ-ի - 0


== Ծանոթագրություններ ==
Ֆլորինաս

Ֆլորինաս (իտալերեն՝ Florinas), կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 1574 մարդ (2008 թվականի տվյալով), բնակչության խտությունը կազմում է 43,61 մարդ/կմ²: Զբաղեցնում է 36,09 կմ² տարածք, փոստային ինդեքս՝ 7030, հեռախոսային կոդ՝ 079:


== Արտաքին հղումներ ==
Բնակավայրի պաշտոնական կայք (իտալ.)
Արմեն Ամիրբարյան

Արմեն Ամիրբարյան (18 մարտի, 1969, Ստեփանակերտ - 8 մայիսի, 1992, Ջանհասան), հայ ազատամարտիկ, Արցախյան ազատամարտի մասնակից։


== Կենսագրություն ==
Արմեն Ամիրբարյանը ծնվել է 1969 թ. մարտի 18-ին Ստեփանակերտ քաղաքում։ Ավարտել է թիվ 2 միջնակարգ դպրոցը, սովորել է Երևանի պոլիտեխնիկական ինստիտուտում։ Զինվորական ծառայությունն անց է կացրել Բելառուսիայում։ Զորացրվելուց հետո երրորդ կուրսից տեղափոխվելով հեռակա բաժին՝ կամավորագրվել է թիվ 1 վաշտին, մասնակցել Շահումյանի, Հադրութի շրջանների գյուղերի պաշտպանությանը, Խոջալուի, Մարտակերտի շրջանի ազատագրական ու պաշտպանական մարտերին։ Զոհվել է 1992 թ. մայիսի 8-ին Ջանհասանում։ Հետմահու պարգևատրվել է «Մարտական խաչ» երկրորդ աստիճանի շքանշանով և «Շուշիի ազատագրման համար» մեդալով։ Ամուսնացած չէր։ Հանգչում է Ստեփանակերտի քաղաքային գերեզմանատանը։


== Ծանոթագրություններ ==
Իվանո-Բլագոդատնոե

Իվանո-Բլագոդատնոե (ուկրաիներեն՝ Івано-Благодатне), գյուղ Ուկրաինայի Կիրովոգրադի մարզի Կիրովոգրադի շրջանում։
2001 թվականի տվյալներով Իվանո-Բլագոդատնոե գյուղում բնակվում էր 694 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստեպովոե (գյուղ, Բարվենկովոյի շրջան)

Անվան այլ կիրառումների համար տե՛ս՝ ՍտեպովոեՍտեպովոե (ուկրաիներեն՝ Степове), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1923 թվականին։
2001 թվականի տվյալներով Ստեպովոե գյուղում բնակվում էր 25 մարդ։ Բնակավայրը զբաղեցնում է 0,206 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պետրովկա (գյուղ, Գլոբինոյի շրջան)

Անվան այլ կիրառումների համար տե՛ս՝ ՊետրովկաՊետրովկա (ուկրաիներեն՝ Петрівка), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Պետրովկա գյուղում բնակվում էր 738 մարդ։ Բնակավայրը զբաղեցնում է 3898 կմ² տարածք։ Բնակչության խտությունը կազմում էր 189,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոոբլասե

Սոոբլասե (էստ․՝ Sooblase), գյուղ Էստոնիայի Վալգամաա նահանգի Տահևա շրջանում։
2011 թվականի տվյալներով գյուղում բնակվում էր 28 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կալիումի բրոմիդ

Կալիումի բրոմիդը բրոմաջրածնական թթվի կալիումական աղ է։ Քիմիական բանաձևը՝ KBr։ Անգույն բյուրեղ է, խտությունը՝ 2750 կգ/մ³, հալման ջերմաստիճանը՝ 748 °C։ 100 գ ջրում 20°С-ում լուծվում է 65, 6 գ կալիումի բրոմիդ, 100 °C-ում՝ 105 գ։


== Ստացումը ==


=== Արդյունաբերության մեջ ===
Ստացվում է պոտաշի ու երկաթի բրոմիդի (II, III) լուծույթների փոխազդեցությամբ.4K2CO3+ Fe3Br8 → 8KBr+ Fe3O4+ 4COշ


=== Լաբորատորիայում ===
Ստացվում է կալիումի հիդրոքսիդի, բրոմի և ամմիակի փոխազդեցության հետևանքով.6KOH + 3Br2 → 6KBr + 6H2O + N2 ↑Սինթեզ սենյակային պայմաններում.2K + Br2 → 2KBrԲրոմով՝ ավելի քիչ ակտիվ հալոգենի (յոդ) փոխառինումը.2KI + Br2 → 2KBr + I2↓Տեղի է ունենում ջերմային քայքայում 434 °C բարձր ջերմաստիճանի պայմաններում.2KBrO3 (>434°C) → 2KBr + 3O2


== Կիրառությունը ==
Կիրառվում է՝ որպես արծաթի բրոմիդի աղբյուր, լուսանկարչական լուսազգայուն նյութեր պատրաստելու համար։
Թեթևացնում է ալերգիաները։
Արմեն Հակոբյան (ազատամարտիկ)

Անվան այլ կիրառումների համար տե՛ս՝ Արմեն Հակոբյան (այլ կիրառումներ)Արմեն Բենիամինի Հակոբյան (7 փետրվարի, 1964, Խանջյան, Արմավիրի մարզ - 15 հունվարի, 1994, Մաղավուզ, Մարտակերտի շրջան), հայ ազատամարտիկ, Արցախյան պատերազմի մասնակից։


== Կենսագրություն ==
Ծնվել է 1964 թվականի փետրվարի 7-ին Արմավիրի մարզի Խանջյան գյուղում։
1971 թվականից հաճախել է գյուղի միջնակարգ դպրոցը, որն ավարտել է բարձր առաջադիմությամբ։ Դպրոցն ավարտելուց հետո ընդունվել է Երևանի ժողովրդական տնտեսության ինստիտուտի ֆինանսահաշվային ֆակուլտետ։ Արմենը նաև երաժիշտ էր, նվագում էր մի քանի երաժշտական գործիքներ։
1982-1984 թվականներին ծառայել է խորհրդային բանակում։ Ծառայության հիմնական մասը անց է կացրել Լեհաստանում տեղակայված խորհրդային ռազմաբազայում։ Ծառայությունից վերադառնալով՝ սկսել է աշխատել հայրենի գյուղի դպրոցում՝ որպես ռազմագիտության ուսուցիչ։
1993 թվականի փետրվարից անդամագրվել է Արցախյան շարժմանը և երկրապահ կամավորականների ջոկատի կազմում մեկնել է Արցախ։ Արմենը կռվել է Մարտակերտի շրջանում։ Հատկանշական է եղել նրա մասնակցությունը Հակոբ Կամարի գյուղի պաշտպանությանը։
Զոհվել է 1994 թվականի հունվարի 15-ին Մարտակերտի շրջանի Մաղավուզ գյուղում։
Ամուսնացած էր, ունի մեկ որդի։
Էքին Մերթ Դայմազ

Էքին Մերթ Դեյմազ (թուրքերեն՝ Ekin Mert Deymaz, դեկտեմբերի 2, 1990(1990-12-02), Արնհեմ, Խելդեռլանդ, Նիդերլանդներ), թատրոնի և կինոյի թուրք դերասան և մոդել։ «Թուրքիայի լավագույն մոդել» մրցույթի ժամանակ զբաղեցրել է երրորդ հորիզոնականը։ 2016 թվականի դրությամբ խաղացել է երեք հեռուստասերիալներում։ Հեռուստասերիալների ոլորտում առաջին խաղը եղել է «Նոթատետր» հեռուստասերիալում, որը վարկանիշի պատճառով շուտով փակվել է։ Հաջորդ տարի դերասանը սկսեց նկարահանվել «Ելակի բույրը» հեռուստասերիալում՝ մարմնավորելով Վոլքան Մաժարօղլուի դերը։ Հեռուստասերիալը ցուցադրվել է թուրքական Star TV հեռուստաընկերության եթերում։ Նրա խաղընկերներն են եղել Յուսուֆ Չիմը և Դեմեթ Օզդեմիրը։ Հեռուստասերիալը եղել է 2015 թվականի ամառային եթերաշրջանի ամենադիտված հեռուստասերիալը։ Նկարահանվել է «Կյանքը հիանալի է, երբ սիրում ես» հեռուստասերիալում, որը ցուցադրվել է FOX հեռուստաընկերության եթերում։ Սերիալում Էքինը մարմնավորում է Սավաշ Գյոչերի դերը։ Բացի դերասանական կարիերայից զբաղվում է նաև մոդելային գործով և դասախոսությամբ։ Հալիչի համալսարանում սովորում է քոուչինգ և ֆիթնես։


== Ֆիլմագրություն ==
2014  Նոթատետր – Էգեմեն Շանօղլու
2015  Ելակի բույրը – Վոլքան Մաժարօղլու
2016  Կյանքը հիանալի է, եթե սիրում ես – Սավաշ Գյոչեր


== Ծանոթագրություններ ==
We Don't Believe What's on TV

We Don't Believe What's on TV, Twenty One Pilots ամերիկյան դուետի գրած և ձայանագրած երգ՝ իրենց չորրորդ՝ «Blurryface» ստուդիական ալբոմի համար։ Երգը համարվում է Power Rangers (2017) ֆիլմի սաունդթրեքը։ Երգը գրել է խմբի ֆրոնտմեն Թայլեր Ջոզեֆը։ Երգն ԱՄՆ-ում հասել է մինչև Hot Rock Songs-ի 39-րդ հորիզոնական։


== Հիթշքերթներ ==


== Ծանոթագրություններ ==
Յասնիե Զորի (գյուղ, Բելգորոդի շրջան)

Յասնիե Զորի (ռուս.՝ Ясные Зори), գյուղ Ռուսաստանի Բելգորոդի մարզի Բելգորոդի շրջանի կազմում։
Բնակչությունը 1998 թվականին գրանցված տվյալներով կազմում էր 1800 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(20274) Հալպերին

(20274) Հալպերին, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20274) Հալպերին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)